रुबी राणा
रूबी राणा (सन् १९७३) प्रथम मिस नेपाल हुन् । सन् १९९४मा भएको मिस नेपाल प्रतियोगिता उनले जितेकी हुन्।

जीवनी
रूबीको जन्म सन् १९७३ सेप्टेम्बर २२ का दिन वीरगञ्जमा भएको थियो। उनले २०५२ साल फागुनमा प्रजय विक्रम शाहसँग विवाह गरिन्। उनका पिता जनकबहादुर राणा, भारतीय सेनाका भूतपूर्व क्याप्टेन हुन्। जनकबहादुर साहित्यमा पहिचान बनाएका व्यक्ति हुन्।

मिस नेपाल प्रतियोगिता - १९९४
वीरगञ्जबाट उनले प्रतिनिधित्व गरेको मिस नेपाल १९९४ काठमाडौँ, जेसिजले आयोजना गरेको थियो। उनलाई नगद ५० हजार रूपैयाँसहित अन्य पुरस्कार प्रदान गरिएको थियो। उनीपछि प्रथम रनर-अप र द्वितीय रनर-अप क्रमशः लतिका मास्के र दिच्छेन दोल्कर लामा भएका थिए।

सन्दर्भ सामग्रीहरू

बाह्य कडीहरू

जीवनी
नेपालको पहिलो
मिस नेपाल विजेताहरू
नेपाली सौन्दर्य प्रतियोगिता विजेताहरू
जीवित नेपालीहरू
खस जाति